Bayern Munchen nu a avut milă de Mainz! 3 din cele 8 goluri au fost marcate de Harry Kane
Echipa germană Bayern Munchen pare să-și fi revenit după perioada deazstruoasă pe care a traversată.
Harry Kane a marcat de 3 ori în Bayern Munchen – Mainz 8-1
Formația pregătită de Thomas Tuchel s-a calificat, săptămâna aceasta, în sferturile Ligii Campionilor, după ce a eliminat Lazio, iar azi a umilit Mainz.
Bayern s-a impus cu 8-1 pe teren propriu, în etapa a 25-a din Bundesliga. Prima repriză a fost liniștită, gazdele conducând cu 3-1.
După pauză, însă, echipa din Munchen a dat recital, marcând, în medie, o dată la 9 minute. Golurile au fost înscrise de Kane (13, 45+7, 70), Goretzka (20, 90+2), Muller (47), Musiala (61) și Gnabry (66), respectiv, Amiri (31).
După tripla de azi, Kane a ajuns la 30 de goluri în acest sezon. este pentru a patra oară în actuala stagiune când atacantul englez marchează trei goluri.
În clasament, Bayern are 57 de puncte şi ocupă locul 2, la 7p de liderul Bayer Leverkusen, care urmează să joace mâine, acasă, cu Wolfsburg.
În celelalte meciuri de azi s-au consemnat rezultatele: Leipzig – Darmstadt 2-0 (Isherwood 3-a, Baumgartner 50), Monchengladbach – Koln 3-3 (Honorat 32, Hack 71, 73 / Alidou 7, 64, Downs 79) și Augsburg – Heidenheim 1-0 (Gouweleeuw 22). De la ora 19:30 are loc partida Werder Brmeen – Borussia Dortmund.